Angela Merkel: Germaniya Rossiyaga qarshi sanksiyalar bekor qilinishidan manfaatdor

Germaniya kansleri Angela Merkel Yaponiya bosh vaziri Sindzo Abe bilan muzokaralardan so‘ng, Germaniya Rossiyaga qarshi Yevropa Ittifoqi tomonidan joriy etilgan sanksiyalarning bekor qilinishidan manfaatdor ekanini ma’lum qildi.
Kansler xonimning alohida qayd etishicha, Rossiyaga nisbatan sanksiyalar Minsk kelishuvlarining barcha talablari bajarilganidan so‘nggina bekor qilinishi mumkin, deya xabar bermoqda “Kommersant”.
Moskva bilan aloqalar yaxshilanishi mumkinligi haqida Angela Merkel dastlab o‘tgan hafta, AQSh prezidenti Donald Tramp bilan uchrashuv yakunlariga bag‘ishlangan matbuot anjumanida aytib o‘tgan edi.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!